Tierboskat glo op R21 in Centurion gesienDie tierboskat is in November in die Rietvlei-natuurreservaat afgeneem. Foto: Fransie O’Brien‎/Facebook André Snyman, stigter van die misdaadbekampingsorganisasie eBlockwatch, het op die organisasie se Facebook-blad gesê die dier is Maandagoggend deur paramedici op die hoofweg gesien. Daar is aanvanklik gesê dat paramedici ŉ jagluiperd-welpie gesien het en dat die welpie moontlik uit die Rietvlei-natuurreservaat in Pretoria ontsnap het. Die Tshwane-metroraad, aan wie die Rietvlei-natuurreservaat behoort, het egter gesê die reservaat se jagluiperd is veilig en dat mense moontlik ŉ tierboskat gesien het. “Sanbona [die jagluiperd] het ŉ opsporingshalsband en al sy bewegings word gemonitor,” het die metroraad op Twitter gesê. Die Rietvlei-natuurreservaat se jagluiperd Sanbona. Foto: @CityTshwane op Twitter.